Վահե Դավթյանի խոսքով՝ որոշ երկրներում «Եվրոատոմի» պարտադրանքի ուժով մեկը մյուսի հետևից կոնսերվացվում են միջուկային կայաններ: «Բայց անգամ այսօր մենք տեսնում ենք, որ ԵՄ-ը ևս փորձում է որոշակի վերապահումներով վերաբերել դրան: Դա տեղի է ունենում «Եվրոատոմի» ջանքերով, որովհետև այսօր այնտեղ գնում է բավականին լուրջ մրցակցային պայքար էներգետիկ դաշտում: «Եվրոատոմը» տվել է իր բացասական եզրակացությունները մի շարք ատոմակայանների վերաբերյալ: Այնպիսի տպավորություն է ստեղծվում է, որ «Եվրոատոմի» գործառույթն այն է, որ նվազեցնի միջուկային էներգիայի տեսակարար կշիռը Եվրամիության էներգետիկ բալանսում։ Դա կապված է նաև ֆինանսական խնդիրների հետ»,- ասաց նա: